Aproximativ 10.000 de alergători sunt aşteptaţi la cea de-a 13-a ediţie a semimaratonului Bucureşti, competiţie care a avea loc în weekend, transmite News.ro.
Evenimentul reuneşte mai multe curse de alergare, 21 km, ştafetă (3 x 6,5km + 7km + 7,6km), 10km, şi 2,5 km.
Sâmbătă, 11 mai, vor avea loc cursele 10 km, de la ora 09.00, urmând ca de la ora 12.00 să ia startul alergătorii pentru Fun Race. Startul pentru cursa 10 km fotolii rulante va avea loc la ora 08.45, iar cel de la cursa Fun Race fotolii rulante urmând să aibă loc la ora 11.45.
Duminică, 12 mai va fi un singur start, de la 09.00 pentru cursele de semimaraton şi semimaraton ştafetă (echipe de câte 3 membri).
Potrivit organizatorului evenimentului, RunInBucharest, micii alergători vor avea din acest an un eveniment de alergare dedicat acestora, denumit Cursa Copiilor.
Traseele curselor de sâmbătă au ca puncte de start şi sosire Bulevardul Libertăţii (în dreptul Parcului Izvor) şi se desfăşoară pe Bulevardul Unirii, Piaţa Alba Iulia, Bulevardul Decebal, Piaţa Muncii, şi se încheie în Piaţa Constituţiei.
Traseele curselor de duminică au ca puncte de plecare Bulevardul Libertăţii (în dreptul Parcului Izvor) şi sosire în Piaţa Constituţiei, şi vor parcurge bulevardele din centrul şi nordul Bucureştiului (Calea Buzeşti, Piaţa Victoriei, Şoseaua Kisseleff, Calea Victoriei, Bd. Unirii, Bd. Decebal, Bd Basarabia, cu sosirea în Piaţa Constituţiei).
Restricţii de trafic
Pentru buna desfăşurare a evenimentului, restricţiile rutiere se vor aplica astfel:
Sâmbătă, 11 mai
pe traseele curselor de 10km Individual şi 2,5 km precum şi pe străzile care acced în acestea în intervalul orar 07.30-14.00;
Traseele competiţiilor de sâmbătă, 11 mai precum şi orele de start sunt descrise mai jos:
Traseu Cursa 10km începând cu ora 09:00: START – Bulevardul Libertăţii, dreapta Splaiul Independenţei, Piaţa Naţiunile Unite, dreapta Bulevardul Naţiunile Unite, stânga Bulevardul Libertăţii, stânga bretea Piaţa Constituţiei (Parchetul General), dreapta Bulevardul Unirii, Piaţa Alba Iulia, întoarcere 180 grade (fără a afecta traficul auto în rond Piaţa Alba Iulia), continuare Bulevardul Unirii, dreapta Bulevardul I.C.Brătianu, stânga Strada Halelor, continuare Splaiul Independenţei, stânga Pod B.P.Haşdeu (fără a afecta traficul auto), stânga Splaiul Independenţei, Piaţa Naţiunile Unite, dreapta Bulevardul Naţiunile Unite, stânga Bulevardul Libertăţii, Piaţa Constituţiei- SOSIRE, la ora 08.45 se va da startul pentru persoanele cu dizabilităţi.
Cursa Populară (Fun Race), începând cu ora 12:00: START – din Bulevardul Libertăţii, dreapta Splaiul Independenţei, Piaţa Naţiunile Unite, continuare Splaiul Independenţei, dreapta Bulevardul I.C.Brătianu, dreapta Bulevardul Unirii, zona Fântâni, continuare Bulevardul Unirii, dreapta bretea Piaţa Constituţiei, stânga Bulevardul Libertăţii, Piaţa Constituţiei- SOSIRE, la ora 11.45 se va da startul pentru persoanele cu dizabilităţi.
Duminică, 12 mai
începând cu ora 05.00 se va face delimitarea culoarelor sportive şi cele pentru urgenţe cu garduri şi bandă de către organizator, fără închiderea traficului rutier;
traficul va fi restricţionat pe traseele curselor de 21 km şi stafetă precum şi pe străzile care acced în acestea în intervalul orar 07.30 – 13.00;
Traseele competiţiilor de duminică, 12 mai precum şi orele de start sunt descrise mai jos:
Cursele de Semimaraton (21 km) şi Ştafetă,începând cu ora 09:00: START – Bulevardul Libertăţii, stânga Splaiul Independenţei, dreapta pod B.P.Haşdeu (fără a afecta traficul din intersecţie), continuare strada B.P.Haşdeu, continuare strada Vasile Pârvan, strada Berzei, strada Buzeşti, Piaţa Victoriei, stânga Şoseaua Pavel D. Kiseleff până la Piaţa Arcul de Triumf, întoarcere 190 grade (fără a afecta traficul din intersecţie), continuare pe Şoseaua Pavel D. Kiseleff, Calea Victoriei, dreapta strada Ştirbei Vodă, stânga strada Ion Câmpineanu, dreapta Calea Victoriei, Piaţa Naţiunilor Unite, dreapta Bulevardul Naţiunilor Unite, stânga Bulevardul Libertăţii, stânga bretea Piaţa Constituţiei (Parchetul General), dreapta Bulevardul Unirii, Piaţa Alba Iulia, dreapta Bulevardul Decebal, Piaţa Muncii, Bulevardul Basarabia, întoarcere 180 grade la intersecţia cu Bulevardul Chişinău (fără a afecta traficul din intersecţie), continuare pe Bulevardul Basarabia, Piaţa Muncii, Bulevardul Decebal, dreapta Bulevardul Unirii, dreapta bretea Piaţa Constituţiei (Ministerul de Justiţie), stânga Bulevardul Libertăţii, SOSIRE.
Arterele de circulaţie vor fi redeschise traficului rutier secvenţial, în funcţie de poziţia ultimului alergător care se încadrează în timpul regulamentar al competiţiei.
Sunt recomandate următoarele rute ocolitoare:
Pentru relaţia sud-nord (nord-sud) se poate face trecerea prin pasajul Unirea – bdul I.C.Brătianu – Piaţa Universităţii – Piaţa Romană – Piaţa Victoriei – bdul Aviatorilor – Piaţa Charles de Gaulle – Bdl Prezan – Piaţa Arcului de Triumf , Şoseaua Kiseleff – Piaţa Presei Libere sau bdul Aviatorilor – continuare către bdul Aerogarii – DN 1 ,
– Şoseaua Mihai Bravu – Pasajul Muncii – Pasajul Bucur Obor- Şoseaua Ştefan cel Mare sau Şoseaua Viilor – Şoseaua Progresului – Şoseaua Grozăveşti – Pasajul Basarab – Şoseaua Ion Mihalache – Piaţa Arcului de Triumf;
– Şoseaua Bucureşti Ploieşti – Şoseaua Kiseleff – Piaţa Arcului de Triumf – bdul Prezan – bdul Aviatorilor – Piaţa Victoriei – Piaţa Romană – Piaţa Universităţii – bdul I.C.Brătianu – Pasajul Unirea;
– Şoseaua Bucuresti Ploieşti – bdul Aerogării – strada Aviator Alexandru Şerbănescu – bdul Barbu Văcărescu – Şoseaua Ştefan cel Mare – pasajul Bucur Obor – Şoseaua Mihai Bravu – Pasajul Muncii – Şoseaua Mihai Bravu – Calea Văcăreşti;
Pentru relatia vest – est se recomandă prin Pasajul Unirii, Pasajul Victoriei sau Pasajul Basarab folosind rutele:
– bdul Regina Maria – str. 11 Iunie – bdul Mărăşeşti – bdul Dimitrie Cantemir – Pasajul Unirea – bdul ICBrătianu – Piaţa Universităţii – bdul Carol;
-Şoseaua Nicolae Titulescu – Pasajul Victoriei – bdul Iancu de Hunedoara – Şoseaua Ştefan cel Mare;
– Şoseaua Grozăveşti sau Vasile Milea – Pasajul Basarab – bdul Banu Manta – bdul Ion Mihalache – bdul Alexandru Averescu – Piaţa Arcului de Triumf – bdul Constantin Prezan – Calea Dorobanţilor – Şoseaua Ştefan cel Mare.
Restricţiile rutiere şi segmentele supuse acestor restrictii cât şi rutele alternative vor fi preluate de cele mai importante aplicaţii de mobilitate, Waze şi TomTom.